তাজবিদ শিক্ষা/তাজবিদ পরিচিতি

তাজবিদ বা (التجويد) একটি আরবি শব্দ। যেহেতু কুরআন আরবি ভাষায়, তাই তাজবিদ বা কুরআন সংক্রান্ত সকল পরিভাষা আরবিতেই হয়ে থাকে। তাজবিদ শব্দের অর্থ সুন্দর করা বা সৌন্দর্য্যমণ্ডিত করা।

উৎস ও অর্থ
তাজবিদ (التجويد) শব্দটির উৎসমূল হচ্ছে ج - و - د, যেটি বাবে তাফয়িল থেকে আগত মাসদার। যার মূল উৎসের অর্থ সুন্দর বা সুগঠিত। তাজবিদ শব্দের অর্থ হচ্ছে: সুগঠিত করা বা সৌন্দর্য্যমণ্ডিত করা।

পারিভাষিক অর্থ
পরিভাষায় তাজবিদ বলা হয় কুরআন পাঠের উচ্চারণের রীতিকে। যেমনটি বলা হয়েছে:

فهو إخراج كلّ حرف من حروف القرآن من مخرجه دون تغيير وقراءتُه قراءةً صحيحةً

অর্থাৎ, কুরআন মাজিদের প্রতিটি হরফকে তার মাখরাজ থেকে পরিবর্তন ব্যতীত তার শুদ্ধ কিরাত অনুযায়ী বের করা।

বিষয়বস্তু
তাজবিদের বিষয়বস্তু হচ্ছে আরবি হরফসমূহ। তবে আরবরা সবসময় তাজবিদ অনুযায়ী আরবি উচ্চারণ করেননা। তাই অপর হিসেবে বলা চলে, কুরআনের হরফসমূহই তাজবিদের বিষয়বস্তু

উদ্দেশ্য
তাজবিদের উদ্দেশ্য হচ্ছে, কুরআন ও হাদিসের পাঠসমূহকে সঠিকভাবে পড়তে পারা। এতদ্ব্যতীত কুরআনকে শব্দগত ও অর্থগত বিকৃতি থেকে সংরক্ষিত রাখা।

প্রকারভেদ
তাজবিদ দুই প্রকার। সেগুলো নিম্নরূপ:
 * 1) তাত্ত্বিক
 * 2) ব্যবহারিক